Sveinung Fjeldstad

Sveinung Fjeldstad (født 26. august 1978) er en norsk fotballspiller som spiller spiss for Gjøvik-Lyn. Han hadde vært innom blant annet for Raufoss, Lillestrøm og Odd Grenland, og spilte for Ham-Kam da han 14. mai 2004 ble den første eliteseriespiller noensinne som ble tatt for doping. Han hadde 21. april samme år testet positivt på metabolitter av et anabolt steroid i dopingklasse S4.Fotball.no – Sveinung Fjeldstad tatt i doping (Publisert 14. mai 2004, besøkt 24. januar 2009) Han ble utestengt i to år fra all fotball og avskjediget i Hamarkameratene.Nettavisen.no – Fjeldstad ferdig i Ham-Kam (Av Dag Langerød, publisert 2. juli 2004, besøkt 24. januar 2009) Før sesongen 2006 ble han hentet hjem til moderklubben Gjøvik-Lyn, og 11. juni spilte han sin første seriekamp på over to år.
Sveinung Fjeldstad driver nå frisørsalong i Gjøvik. 

Sveinung Fjeldstad spilte cupfinale for Odd Grenland i 2002 på utlån fra Hamarkameratene.

 Referanser 

 Eksterne lenker 

 HamKam.no – Fjeldstads spillerprofil
 Gjovik-Lyn.no – Fjeldstads spillerprofil

Kategori:Norske fotballspillere
Kategori:Fotballspillere for FK Gjøvik-Lyn
Kategori:Fotballspillere for HamKam
Kategori:Fotballspillere for Lillestrøm SK
Kategori:Fotballspillere for Odds ballklubb
Kategori:Fotballspillere for Raufoss Fotball
Kategori:Dopingsaker i fotball
Kategori:Norske frisører